రోహింటన్ బారియా ట్రోఫీ

రోహింటన్ బారియా గోల్డ్ ట్రోఫీ (రోహింటన్ బరియా ట్రోఫీ) భారతదేశంలో యూనివర్శిటీ క్రికెట్ జట్లకు జరిగే ఛాంపియన్‌షిప్ పోటీ. ఇది 1935/36 సీజన్ నుండి ప్రతి సంవత్సరం జరుగుతోంది.

 చరిత్ర 
ట్రోఫీని 1935లో బొంబాయికి చెందిన అర్దేషిర్ దాదాభోయ్ బారియా తన కుమారుడు రోహింటన్ జ్ఞాపకార్థం భారత విశ్వవిద్యాలయాల మధ్య జరిగే టోర్నమెంట్ కోసం విరాళంగా అందించాడు. ప్రారంభంలో, బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా (BCCI) టోర్నమెంట్‌ను నిర్వహించింది, అయితే 1940/41లో ఇంటర్-యూనివర్శిటీ స్పోర్ట్స్ బోర్డ్ ఆఫ్ ఇండియా (IUSB) దీని బాధ్యతలు చేపట్టింది. 

విశ్వవిద్యాలయ జట్లు జోన్‌లలో ఆడాక, ప్రతి జోన్ నుండి వచ్చిన విజేతలు, రన్నరప్‌లు సెమీ-ఫైనల్, ఫైనల్స్‌లో ఆడతాయి. 1989/90 లో దీని ఫార్మాట్‌ను వన్‌డే 50-ఓవర్ల పోటీగా మార్చే వరకు, ఫైనల్‌ మ్యాచ్‌ను మూడు, నాలుగు రోజుల పాటు నిర్వహించేవారు. కొన్నిసార్లు మ్యాచ్‌లు సమయంతో సంబంధం లేకుండా ముగిసే వరకూ ఆడేవారు. 1956-57 లో మ్యాచ్ ఎనిమిది రోజుల పాటు కొనసాగింది. బాంబే యూనివర్శిటీ, ఢిల్లీ యూనివర్శిటీకి 728 పరుగుల విజయ లక్ష్యాన్ని నిర్దేశించింది. ఆ తరువాత 304.1 ఓవర్లలో 611 పరుగులకు ఢిల్లీని ఆలౌట్‌ చేసి విజయం సాధించింది.  

భారతీయ విశ్వవిద్యాలయాలతో పాటు, సిలోన్ విశ్వవిద్యాలయం కూడా 1947/48 నుండి 1969/70 వరకు పాల్గొంది.  విభజనకు ముందు భవిష్యత్తులో పాకిస్తాన్ ఏర్పడబోయే ప్రాంతం నుండి పోటీ పడిన ఏకైక విశ్వవిద్యాలయం లాహోర్‌లోని పంజాబ్ విశ్వవిద్యాలయం. ఇది నాలుగు సార్లు టైటిల్‌ను గెలుచుకుంది.

ప్రారంభ దశాబ్దాలలో ఈ టోర్నమెంటు నుండి, ముఖ్యంగా పెద్ద విశ్వవిద్యాలయాలకు చెందిన చాలా మంది టెస్టు, ఫస్ట్-క్లాస్ ఆటగాళ్ళు వచ్చారు. 1940/41 ఫైనల్‌ను గెలిచిన బాంబే విశ్వవిద్యాలయం జట్టులో నలుగురు భావి భారత టెస్టు ఆటగాళ్ళు ఉన్నారు (రంగా సోహోని, హేమూ అధికారి, చంద్ర సర్వతే, సాదు షిండే). 1958/59 లో కూడా ఛాంపియన్ అయిన అదే జట్టులో ఐదుగురు భవిష్యత్ టెస్టు ఆటగాళ్లు ఉన్నారు. (అరవింద్ ఆప్టే, దిలీప్ సర్దేశాయ్, అజిత్ వాడేకర్ - ఫైనల్లో 324 స్కోరు చేసాడు - ఫరూఖ్ ఇంజనీర్, రమాకాంత్ దేశాయ్ ).  1945-46 నాటి పంజాబ్ యూనివర్శిటీ జట్టులో ఏడుగురు ఆటగాళ్లు - నాజర్ మహ్మద్, ఇంతియాజ్ అహ్మద్, మక్సూద్ అహ్మద్, అబ్దుల్ హఫీజ్ కర్దార్, ఫజల్ మహమూద్, ఖాన్ మొహమ్మద్, షుజావుద్దీన్ బట్ లు- 1950లలో పాకిస్తాన్ టెస్టు విజయాలలో ప్రముఖ పాత్ర పోషించారు.  1966-67 ఫైనల్‌లో సునీల్ గవాస్కర్ బాంబే యూనివర్శిటీ తరపున ఆడాడు. 1972-73లో మొహిందర్ అమర్‌నాథ్ ఢిల్లీ యూనివర్శిటీని విజయతీరాలకు చేర్చాడు. బాంబే యూనివర్శిటీ తరపున సంజయ్ మంజ్రేకర్ వరుసగా ఆరు సెంచరీలు కొట్టి, బాంబే రంజీ ట్రోఫీ జట్టులోకి ప్రవేశించాడు. 

రచయిత, మాజీ రోహింటన్ బారియా ట్రోఫీ, రంజీ ట్రోఫీ ఆటగాడు వెంకట్రామన్ రాంనారాయణ్ ప్రకారం, రోహింటన్ బారియా భవిష్యత్ నాయకుల కోసం విలువైన "ఫినిషింగ్ స్కూల్" గా పనికొచ్చింది. క్రీడా మైదానంలో గౌరవప్రదమైన ప్రవర్తనకు నమూనాగా నిలిచింది. విస్తృతమైన జూనియర్ పోటీలు, యువ ఆటగాళ్లకు కోచింగు పెరగడంతో, ఇటీవలి దశాబ్దాలలో ఇంటర్-యూనివర్శిటీ క్రికెట్‌పై ఆసక్తి తగ్గిపోయింది.  ఉస్మానియా యూనివర్సిటీకి ఆడిన హర్షా భోగ్లే ప్రకారం, అండర్-19 క్రికెట్ వృద్ధి వలన యూనివర్సిటీ క్రికెట్‌ దెబ్బ తింది. 

 విజేతలు 
సీజనువిజేతరన్నరప్ 3 వ స్థానం 4 వ స్థానం1935/36పంజాబ్ యూనివర్సిటీబాంబే యూనివర్సిటీN/AN/A1936/37పంజాబ్ యూనివర్సిటీనాగపూర్ యూనివర్సిటీN/AN/A1937/38పంజాబ్ యూనివర్సిటీఅలీగఢ్ ముస్లిమ్ యూనివర్సిటీN/AN/A1938/39బాంబే యూనివర్సిటీపంజాబ్ యూనివర్సిటీN/AN/A1939/40బాంబే యూనివర్సిటీమైసూరు యూనివర్సిటీN/AN/A1940/41బాంబే యూనివర్సిటీబెనారస్ హిందూ యూనివర్సిటీN/AN/A1941/42బాంబే యూనివర్సిటీపంజాబ్ యూనివర్సిటీN/AN/A1942/43బాంబే యూనివర్సిటీఅలీగఢ్ ముస్లిమ్ యూనివర్సిటీN/AN/A1943/44పంజాబ్ యూనివర్సిటీమద్రాస్ యూనివర్సిటీN/AN/A1944/45బాంబే యూనివర్సిటీపంజాబ్ యూనివర్సిటీN/AN/A1945/46బాంబే యూనివర్సిటీపంజాబ్ యూనివర్సిటీN/AN/A1946/47బాంబే యూనివర్సిటీఅలీగఢ్ ముస్లిమ్ యూనివర్సిటీN/AN/A1947/48బాంబే యూనివర్సిటీఆగ్రా యూనివర్సిటీN/AN/A1948/49బాంబే యూనివర్సిటీకలకత్తా యూనివర్సిటీN/AN/A1949/50బాంబే యూనివర్సిటీకలకత్తా యూనివర్సిటీN/AN/A1950/51మైసూరు యూనివర్సిటీఢిల్లీ యూనివర్సిటీN/AN/A1951/52మైసూరు యూనివర్సిటీఅలహాబాద్ యూనివర్సిటీN/AN/A1952/53బాంబే యూనివర్సిటీఢిల్లీ యూనివర్సిటీN/AN/A1953/54ఢిల్లీ యూనివర్సిటీమైసూరు యూనివర్సిటీN/AN/A1954/55బాంబే యూనివర్సిటీపంజాబ్ యూనివర్సిటీN/AN/A1955/56బాంబే యూనివర్సిటీఢిల్లీ యూనివర్సిటీN/AN/A1956/57బాంబే యూనివర్సిటీఢిల్లీ యూనివర్సిటీN/AN/A1957/58బాంబే యూనివర్సిటీపంజాబ్ యూనివర్సిటీN/AN/A1958/59బాంబే యూనివర్సిటీఢిల్లీ యూనివర్సిటీN/AN/A1959/60ఢిల్లీ యూనివర్సిటీబాంబే యూనివర్సిటీN/AN/A1960/61బాంబే యూనివర్సిటీఅలహాబాద్ యూనివర్సిటీN/AN/A1961/62మైసూరు యూనివర్సిటీబాంబే యూనివర్సిటీN/AN/A1962/63పూనా యూనివర్సిటీమద్రాస్ యూనివర్సిటీN/AN/A1963/64బాంబే యూనివర్సిటీమద్రాస్ యూనివర్సిటీN/AN/A1964/65బాంబే యూనివర్సిటీకలకత్తా యూనివర్సిటీN/AN/A1965/66బాంబే యూనివర్సిటీబెంగళూరు యూనివర్సిటీN/AN/A1966/67ఉస్మానియా యూనివర్సిటీబాంబే యూనివర్సిటీN/AN/A1967/68కలకత్తా యూనివర్సిటీIndore UniversityN/AN/A1968/69ఢిల్లీ యూనివర్సిటీఉస్మానియా యూనివర్సిటీN/AN/A1969/70బాంబే యూనివర్సిటీబెంగళూరు యూనివర్సిటీN/AN/A1970/71మద్రాస్ యూనివర్సిటీబాంబే యూనివర్సిటీN/AN/A1971/72పంజాబీ యూనివర్సిటీUdaipur UniversityN/AN/A1972/73మద్రాస్ యూనివర్సిటీఢిల్లీ యూనివర్సిటీN/AN/A1973/74ఢిల్లీ యూనివర్సిటీబెంగళూరు యూనివర్సిటీN/AN/A1974/75బాంబే యూనివర్సిటీఢిల్లీ యూనివర్సిటీN/AN/A1975/76మద్రాస్ యూనివర్సిటీబాంబే యూనివర్సిటీN/AN/A1976/77ఉస్మానియా యూనివర్సిటీబాంబే యూనివర్సిటీN/AN/A1977/78ఢిల్లీ యూనివర్సిటీఉస్మానియా యూనివర్సిటీకలకత్తా యూనివర్సిటీబాంబే యూనివర్సిటీ1978/79ఢిల్లీ యూనివర్సిటీబాంబే యూనివర్సిటీమద్రాస్ యూనివర్సిటీఅలహాబాద్ యూనివర్సిటీ1979/80ఢిల్లీ యూనివర్సిటీఉస్మానియా యూనివర్సిటీబెంగళూరు యూనివర్సిటీగురునానక్ దేవ్ యూనివర్సిటీ1980/81ఢిల్లీ యూనివర్సిటీబాంబే యూనివర్సిటీమద్రాస్ యూనివర్సిటీకలకత్తా యూనివర్సిటీ1981/82ఢిల్లీ యూనివర్సిటీగురునానక్ దేవ్ యూనివర్సిటీమద్రాస్ యూనివర్సిటీకలకత్తా యూనివర్సిటీ1982/83ఢిల్లీ యూనివర్సిటీపూనా యూనివర్సిటీపాట్నా యూనివర్సిటీపంజాబ్ యూనివర్సిటీ1983/84ఢిల్లీ యూనివర్సిటీపంజాబ్ యూనివర్సిటీపూనా యూనివర్సిటీబెంగళూరు యూనివర్సిటీ1984/85బాంబే యూనివర్సిటీఢిల్లీ యూనివర్సిటీపంజాబ్ యూనివర్సిటీకలకత్తా యూనివర్సిటీ1985/86మద్రాస్ యూనివర్సిటీబాంబే యూనివర్సిటీఢిల్లీ యూనివర్సిటీఅలీగఢ్ ముస్లిమ్ యూనివర్సిటీ1986/87బెంగళూరు యూనివర్సిటీమద్రాస్ యూనివర్సిటీపంజాబ్ యూనివర్సిటీకలకత్తా యూనివర్సిటీ1987/88ఢిల్లీ యూనివర్సిటీబెంగళూరు యూనివర్సిటీమహారాజా సయాజీరావ్ యూనివర్సిటీపూనా యూనివర్సిటీ1988/89గురునానక్ దేవ్ యూనివర్సిటీఢిల్లీ యూనివర్సిటీబాంబే యూనివర్సిటీరాజస్థాన్ యూనివర్సిటీ1989/90ఢిల్లీ యూనివర్సిటీగురునానక్ దేవ్ యూనివర్సిటీజామియా మిల్లియా ఇస్లామియాపంజాబ్ యూనివర్సిటీ1990/91జామియా మిల్లియా ఇస్లామియాపూనా యూనివర్సిటీఢిల్లీ యూనివర్సిటీగురునానక్ దేవ్ యూనివర్సిటీ1991/92South గుజరాత్ యూనివర్సిటీగురునానక్ దేవ్ యూనివర్సిటీగుజరాత్ యూనివర్సిటీఢిల్లీ యూనివర్సిటీ1992/93ఢిల్లీ యూనివర్సిటీభావనగర్ యూనివర్సిటీబెంగళూరు యూనివర్సిటీకురుక్షేత్ర యూనివర్సిటీ1993/94గురునానక్ దేవ్ యూనివర్సిటీబాంబే యూనివర్సిటీలలిత్ నారాయణ్ మిథిల యూనివర్సిటీకర్ణాటక యూనివర్సిటీ1994/95పంజాబ్ యూనివర్సిటీరాంచీ యూనివర్సిటీ ? ?1995/96 ? ? ? ?1996/97గురునానక్ దేవ్ యూనివర్సిటీ ? ? ?1997/98గురునానక్ దేవ్ యూనివర్సిటీ ? ? ?1998/99ఢిల్లీ యూనివర్సిటీఉస్మానియా యూనివర్సిటీ ? ?1999/00మద్రాస్ యూనివర్సిటీబర్కతుల్లా యూనివర్సిటీ ??2000/01 ?ఢిల్లీ యూనివర్సిటీమద్రాస్ యూనివర్సిటీఉస్మానియా యూనివర్సిటీ2001/02మహారాజా సయాజీరావ్ యూనివర్సిటీముంబై యూనివర్సిటీ ? ?2002/03చౌధురి చరణ్ సింగ్ యూనివర్సిటీగుజరాత్ యూనివర్సిటీబెంగళూరు యూనివర్సిటీరాంచీ యూనివర్సిటీ2003/04 ? ???2004/05కలకత్తా యూనివర్సిటీజామియా మిల్లియా ఇస్లామియాఉస్మానియా యూనివర్సిటీమైసూరు యూనివర్సిటీ2005/06ముంబై యూనివర్సిటీ ? ? ?2006/07మద్రాస్ యూనివర్సిటీమైసూరు యూనివర్సిటీకలకత్తా యూనివర్సిటీసౌరాష్ట్ర యూనివర్సిటీ2007/08ముంబై యూనివర్సిటీమద్రాస్ యూనివర్సిటీఎస్‌ఆర్‌ఎం ఇన్‌స్టిట్యూట్ ఆఫ్ సైన్స్ అండ్ టెక్నాలజీగురునానక్ దేవ్ యూనివర్సిటీ2008/09ముంబై యూనివర్సిటీఎస్‌ఆర్‌ఎం ఇన్‌స్టిట్యూట్ ఆఫ్ సైన్స్ అండ్ టెక్నాలజీఢిల్లీ యూనివర్సిటీరాష్ట్రసంత్ తుకడోజీ మహరాజ్ నాగపూర్ యూనివర్సిటీ2009/10ముంబై యూనివర్సిటీపంజాబీ యూనివర్సిటీమద్రాస్ యూనివర్సిటీఎస్‌ఆర్‌ఎం ఇన్‌స్టిట్యూట్ ఆఫ్ సైన్స్ అండ్ టెక్నాలజీ2010/11గురునానక్ దేవ్ యూనివర్సిటీముంబై యూనివర్సిటీఉస్మానియా యూనివర్సిటీమద్రాస్ యూనివర్సిటీ2011/12గురునానక్ దేవ్ యూనివర్సిటీబెనారస్ హిందూ యూనివర్సిటీముంబై యూనివర్సిటీజైన్ యూనివర్సిటీ2012/13జైన్ యూనివర్సిటీముంబై యూనివర్సిటీజామియా మిల్లియా ఇస్లామియాజివాజీ యూనివర్సిటీ2013/14గురునానక్ దేవ్ యూనివర్సిటీమహర్షి సయానంద్ యూనివర్సిటీముంబై యూనివర్సిటీజైన్ యూనివర్సిటీ2014/15వీర్ బహదూర్ సింగ్ పూర్వాంచల్ యూనివర్సిటీఢిల్లీ యూనివర్సిటీముంబై యూనివర్సిటీఎస్‌ఆర్‌ఎం ఇన్‌స్టిట్యూట్ ఆఫ్ సైన్స్ అండ్ టెక్నాలజీ2015/16ఎస్‌ఆర్‌ఎం ఇన్‌స్టిట్యూట్ ఆఫ్ సైన్స్ అండ్ టెక్నాలజీముంబై యూనివర్సిటీజైన్ యూనివర్సిటీఅలీగఢ్ ముస్లిమ్ యూనివర్సిటీ2016/17వీర్ నర్మద్ సౌత్ గుజరాత్ యూనివర్సిటీఢిల్లీ యూనివర్సిటీసంత్ గాడ్గే బాబా అమరావతి యూనివర్సిటీచౌధురి చరణ్ సింగ్ యూనివర్సిటీ2017/18మహర్షి దయానంద్ యూనివర్సిటీసౌరాష్ట్ర యూనివర్సిటీగురునానక్ దేవ్ యూనివర్సిటీముంబై యూనివర్సిటీ2018/19గురునానక్ దేవ్ యూనివర్సిటీమైసూరు యూనివర్సిటీముంబై యూనివర్సిటీవీర్ బహదూర్ సింగ్ పూర్వాంచల్ యూనివర్సిటీ2019/20వీర్ బహదూర్ సింగ్ పూర్వాంచల్ యూనివర్సిటీరాష్ట్రసంత్ తుకడోజీ మహరాజ్ నాగపూర్ యూనివర్సిటీఢిల్లీ యూనివర్సిటీమైసూరు యూనివర్సిటీ
గమనికలు:-

 N/A అంటే వర్తించదు.
 1977/78 సీజన్‌కు ముందు 3వ, 4వ స్థానాలకు మ్యాచ్‌లు జరగలేదు.
 1994/95 - 2005/06 మధ్య జరిగిన కొన్ని టోర్నమెంట్‌లకు ఫైనలిస్టులు, విజేతలు అస్పష్టంగా ఉన్నారు.
 విభజనకు ముందు పోటీ చేసిన పంజాబ్ విశ్వవిద్యాలయం పాకిస్తాన్‌లోని లాహోర్‌లోని పంజాబ్ విశ్వవిద్యాలయం. విభజన తర్వాత పోటీ చేసినవి పంజాబ్ విశ్వవిద్యాలయం, చండీగఢ్, పంజాబీ విశ్వవిద్యాలయం పాటియాలా .

 మూలాలు 

వర్గం:భారత దేశీయ క్రికెట్ టోర్నమెంట్లు